Fərmail Paşayev

**Fərmail Sabir oğlu Paşayev** () — Gəncə Dövlət Kukla Teatrına direktoru (2018).

## Həyatı
Fərmail Paşayev 1966-cı ildə anadan olub. 1990-cı ildə Azərbaycan Dövlət Mədəniyyət və İncəsənət Universitetinin rejissorluq ixtisasını bitirib. 1987–1991-ci illərdə Texniki Universitetin "Ülvi" rəqs kollektivinin rəhbəri olub. 1991–1998-ci illərdə F. Əmirov adına Gəncə Dövlət Filarmoniyası "Göy göl" mahnı və rəqs ansamblında artist-rəqqas kimi çalışıb. 1998-ci ildə Gəncə Dövlət Kukla Teatrında aktyor vəzifəsinə təyin olunub. 1999-cu ildə C. Məmmədquluzadənin "Poçt qutusu" eyniadlı hekayəsinə verdiyi quruluşdan sonra quruluşçu rejissor kimi fəaliyyət göstərib. 2000-ci ildə Gəncə Dövlət Kukla teatrına baş rejissor təyin olunub. Peşəkar səhnədə xeyli sayda tamaşaya quruluş verib. Ə. Səmədlinin "Artıq tamah baş yarar", "Cırtdan", R. Həsənlinin "Ağca və Sarıca", M. Seyidzadənin "Büllur qəsr", R, Əlizadənin "Keçəlin toyu", "Hamam, hamam içində", F, Tarverdiyevin "Oğul Noğul", Xalq nağılı "Şəngülüm, Şüngülüm, Məngülüm", "Göyçək Fatma", A. Əlizadə "Toya gecikən tülkü", H. X. Andersenin "Qar Kraliça", B. Zvinin "Taxta Kral", A. S. Ekzüperinin "Balaca Şahzadə", N. Gəncəvinin "Xeyir və Şər", A. S. Puşkinin "Qızıl balıq", M. F. Axundzadənin "Müsyö Jordan və Dərviş Məstəli Şah", "Xırs quldurbasan", C. Rodarinni "Çippolino", S. İbrahimlinin "Səlim və Sehirbaz" və s. bu kimi tamaşalardandır. Bir çox Beynəlxalq festivalların iştirakçısı olub. 2018-ci ildə Gəncə Dövlət Kukla Teatrına direktor təyin olunub.

## Mükafatları
* "Fəxri Mədəniyyət İşçisi" 25 iyun 2013
* "Əməkdar Artist" 7 mart 2014
* "Prezident Mükafatı" 1 may 2017

## Filmoqrafiya
# Teatral həyat (film, 2009)
# Günçiçək (kukla teleserialı, 2012)
# Bizi oyatmayın (film, 2002)
# Gəncə kukla teatrı (sənədli film,2007)

## Quruluş verdiyi əsas tamaşalar
**GƏNCƏ DÖVLƏT KUKLA TEATRI**

* "Poçt qutusu" (Cəlil Məmmədquluzadə)
* "Artıq tamah baş yarar" (Əli Səmədli)
* "Şirin şahlığı" (Zaur Quluyev)
* "Parisli qonaq" (Mirzə Fətəli Axundov)
* "Göyçək Fatma" (Azərbaycan xalq nağılı)
* "Keçəlin toyu" (Rəhman Əlizadə)
* "Keçəl pəhləvan" (Fərman Rzayev)
* "Cırtdan"(Əli Səmədli)
* "Basat və Təpəgöz"(Dədə Qorqud)
* "Qaraca qız" (Süleyman Sani Axundov)
* "Büllur qəsr" (Mirmehti Seyidzadə)
* "Qorxaq oğru" (Mirzə Fətəli Axundov)
* "Oğul Noğul" (Fuad Tarverdiyev)
* "Ana laylası" (İsgəndər Coşğun)
* "Qız qalası" (Məmməd Alim)
* "Ağ dana ağsaq dana…" (Camal Yusifzadə)
* "Hamam, hamam içində" (Rəhman Əlizadə),
* "Şəngülüm, Şüngülüm, Məngülüm" (Xalq nağılı)
* "Toya gecikən tülkü" (Aləmzər Əlizadə)
* "Qar Kraliça"(Hans Xristian Andersen)
* "Taxta Kral" (Hans Xristian Andersen)
* "Balaca Şahzadə" (Antuan De Sent Ekzüperi)
* "Xeyir və Şər" (Nizami Gəncəvi)
* "Qızıl balıq" (Aleksandır Sergeyeviç Puşkin)
* "Müsyö Jordan və Dərviş Məstəli Şah" (Mirzə Fətəli Axundzadə)
* "Xırs quldurbasan" (Mirzə Fətəli Axundzadə)
* "Çippolino" (Canni Rodari)
* "Səlim və Sehirbaz" (Sahib İbrahimli)

**QAX DÖVLƏT KUKLA TEATRI**

* "Ağca və Sarıca" (Ruslan Həsənli)

## İstinadlar

## Xarici keçidlər
# https://president.az/articles/11160
# http://www.anl.az/down/meqale/medeniyyet/2017/fevral/528817.htm
# http://www.e-qanun.az/framework/35333